Mes 
Ì mbe’imo duanga i mPapa, se’i kami da mpodjaja. 
Mesuwumo duanga setu napokau: 
Pêntjumo wai ma’i, nakamosu ngkupesawi. 
Mesawimo pura-pura: | 
Tundju wo'u mpesampu’a, mariangi Tanda Wuja. 
Duanga Lapi Tambaga, siko se’i ngkapodjaja. 
Nakanoto nu tangara, lindja mosu da megora. 
Pedasimo ganda-ganda, tintingimo tawa-tawa. 
Nakadonge ntenge lipu, tanda-tanda ngkamokole. 
Pitungkani wo’u pagoranja, ana i nTokaro Udja, i Sandopo Dada, i Mo- 
bangka Toe, 1 Mobangka Labu, i Ligi-nToja, i Patiri-Malela, kapapitunja i Anakoda 
ri Tarinate. Djamo mesawa-sawa ri ana ntau mompegora. Papanja owi matemo 
pura-pura, sia dja tuwu. Djela ri saogu duanga nato’o: 
Ponjomba da kupangkita, se’imo kami metima. 
Da kupangkita panjomba, se’'imo kami pagora. 
Napapanjomba ntau wo’u, mesono: 
Kapali wo’u danjomba, bidja inTjese-nTaola. 
Danjomba wou kapali, da magora ngkutunggai. 
Mombegora, dja pura mate anu naliunaka, kapapitunja i Anakoda ri Tarinate 
nadonge ana i nTjese-nTaola ma’i mompesawaka papanja, nato’o masae-sae bare'e 
narata bali mpegoranja. 
Sima’i bara nu ndja, ri oloa nduanga? 
Pesoba mpetataropo, duanga mpagora kodjo. 
Mesono i Sungko-nTada: 
Se’i romo ngkutaropo, duanga mpagora kodjo. 
Mesono i Tanda Eo: 
Ane duanga mpagora, ndapakakono oloa. 
Tundju wo’u ntesampu'’a, mariangi Tanda Wuja. 
Pedasimo ganda-ganda, tintingimo tawa-tawa. 
Nakadonge ntenge lipu, tanda-tanda ngkamokole. 
Ndipelindja duangata, nakaronga momberata. 
Nalapasaka, sako tasi lekemo, malele kadju mosu ri wiwi ntasi, sako duanga- 
nja marameda, dja mosu nararamo sisi’a. 
